Document ID: /roh_data/filtered/fineweb-2-filterrobots_roh.jsonl.gz/38236

Ins haja reducì fermamain las activitads ed uschia er il dumber da collavuraturas e collavuraturs en il Tessin ha declerà la figlia da Kering, LGI. Quantas persunas ch'èn pertutgadas da las mesiras n'ha la firma betg vulì dir. Il sindicat discurra da 400 da las 800 plazzas che van a perder en ils lieus tessinais da LGI. Pertutgà il pli ferm è la sedia da LGI a Sant'Antonino ed il center da logistica Bioggio.
Il pli ferm pertutgads da la midada sajan cunfinaris, sulet 15 persunas abiteschian en Svizra, ha ditg Giovanni Solari dal sindicat OCST.
RR novitads 17:00